《孤鸿曲》
宋代·白玉蟾

秋阴薄薄天风凄，黄落满空孤鸿飞，
志在江湖叫何悲。桂枝初花来几时，
得非往者失埙箎，云情月思哀独归。
青霄高处更危机，胡不少栖欲何之，
霜翎雨翅不自持。非无稻粱与菰黍，
食不下咽情永辞。江头吊影鸣愈悽，
嘹唳之声矧可思。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。